10. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΟΙΚΟΝΟΜΙΚΩΝ Αριθ. Ε/170 της 4/16 Ιαν. 1950 Περί των απαλλασσομένων εκ των τελών χαρτοσήμου και λοιπών κρατήσεων ως και του φόρου κύκλου εργασιών, συμβάσεων, προμηθείας κλπ. υπό του Δημοσίου εφοδίων ανασυγκροτήσεως. Λαβόντες υπ’ όψει 1)το άρθρ. 16 του υπ’ αριθ. 702/48 Α.Ν. «περί λήψεως διαφόρων φορολογικών μέτρων», εν συνδυασμώ προς το άρθρ. 7 του υπ’ αριθ. 1276/1949 Νομ. Δ/τος «περί τροποποιήσεως και συμπληρώσεως των περί εκτελέσεως του Σχεδίου Ανασυγκροτήσεως της χώρας διατάξεων», 2)το από 6 Νοεμ. 1948 Β. Διάταγμα «περί συστάσεως Υπηρεσιών Προμηθειών Ανασυγκροτήσεως» και 3)τας διατάξεις του υπ’ αριθ. 761/1948 Αν. Νόμου «περί συντονισμού της εκτελέσεως του Σχεδίου Ανασυγκροτήσεως της χώρας», αποφασίζομεν τα κάτωθι εν συνεχεία της από 19 Δεκ. 1949 υπ’ αριθ. Τ/11140 ομοίας αποφάσεώς μας. Απαλλαγή εκ των τελών χαρτοσήμου και λοιπών κρατήσεων Άρθρ.1.-1.Επί των εκ του εξωτερικού προμηθειών. Απαλλάσσομεν εκ των τελών χαρτοσήμου και από παντός ετέρου τέλους εισφοράς, κρατήσεως ή δικαιώματος (πλην των συμβολαιογραφικών τοιούτων) ή παραβόλου υπέρ του Δημοσίου, Δήμων, Κοινοτήτων και εν γένει τρίτων, τας συμβάσεις μεταξύ του Δημοσίου και των διαφόρων προμηθευτών ή των αντιπροσώπων αυτών, τας συναπτομένας είτε μέσω των αρμοδίων Επιτροπών Ανασυγκροτήσεως είτε μέσω της Υπηρεσίας Κρατικών Προμηθειών ή άλλης αρμοδίας Δημοσίας Υπηρεσίας ή Οργανισμών ενεργούντων κατ’ εξουσιοδότησιν του Δημοσίου, δια την εκ του εξωτερικού προμήθειαν εφοδίων ανασυγκροτήσεως ή οιωνδήποτε άλλων ειδών ως και τας καθ’ οιονδήποτε άλλον τρόπον ενεργουμένας υπό του Δημοσίου προμηθείας τοιούτων εφοδίων και ειδών εκ του εξωτερικού, και τας εκ των συμβάσεων ή προμηθειών τούτων απορρεούσας πληρωμάς, εφ’ όσον εις αμφοτέρας τας περιπτώσεις ταύτας το τίμημα καταβάλλεται εκ χρημάτων (πιστώσεων) της Αμερικανικής βοηθείας δια την Ελλάδα. Η ανωτέρω απαλλαγή από των τελών χαρτοσήμου δέον να θεωρηθή καταργηθείσα δια του Ν.Δ. 1079/1971 (κατωτ. αριθ. 16). Της απαλλαγής ταύτης εξαιρείται η καταβαλλομένη εν τη ημεδαπή αμοιβή (προμήθεια) των αντιπροσώπων των προμηθευτών, ήτις υπόκειται κατά την καθ’ οιονδήποτε τρόπον εξόφλησίν της εις τέλη χαρτοσήμου και λοιπάς κρατήσεις ως ακολούθως, ήτοι: α)Εις αναλογικόν τέλος της εμπορικής κλίμακος, εις ας περιπτώσεις η αμοιβή αύτη (προμήθεια) του αντιπροσώπου βαρύνει τον προμηθευτήν, επηρεάζουσα την υπ’ αυτού προσενεχθείσαν τιμήν, ως συνισταμένη, κατά τους όρους της προσφοράς και της σχετικής συμβάσεως (επιβεβαιουμένους εκ των προς αντιπρόσωπόν του ειδικών εγγράφων εντολών του προμηθευτού), εις ποσοστόν επί της τιμής του αντικειμένου της προμηθείας και καταβαλλομένη είτε επί μειώσει της τιμής ταύτης είτε κατ’ επαύξησιν αυτής. Εις τας περιπτώσεις ταύτας, η αμοιβή (προμήθεια) εις ουδεμίαν ετέραν κράτησιν υπόκειται. β)Εις αναλογικόν τέλος της αστικής κλίμακος ως και εις κράτησιν υπέρ του Μ.Τ.Π.Υ., εις ας περιπτώσεις ο μεν προμηθευτής ουδεμίαν, καθ’ οιονδήποτε τρόπον καταβλητέαν, αναγνωρίζει εις βάρος του αμοιβήν (προμήθειαν) υπέρ του αντιπροσώπου του ή του οιουδήποτε άλλου μεσολαβούντος δια την πραγματοποίησιν της προμηθείας, το Δημόσιον όμως καταβάλλει αυτοίς τοιαύτην, κατ’ ειδικάς μετ’ αυτών περί τοιούτου συμφωνίας, μη ενδιαφερούσας και μη δεσμευούσας τον προμηθευτήν, ουδ’ επηρεαζούσας την υπ’ αυτού προσενεχθείσαν και καταβλητέαν αυτώ τιμήν. 2.Επί των εκ του εσωτερικού προμηθειών. Απαλλάσσομεν από παντός τέλους (εξαιρέσει των τελών χαρτοσήμου), εισφοράς κρατήσεως ή δικαιώματος (πλην των συμβολαιογραφικών τοιούτων) ή παραβόλου υπέρ του Δημοσίου, Δήμων και Κοινοτήτων και εν γένει οιουδήποτε τρίτου, τας συμβάσεις μεταξύ  του Δημοσίου και των διαφόρων προμηθευτών τας συναπτομένας είτε μέσω των αρμοδίων Επιτροπών Ανασυγκροτήσεως είτε μέσω της Υπηρεσίας Κρατικών Προμηθειών ή άλλης αρμοδίας Δημοσίας Υπηρεσίας ή Επιτροπής ή Οργανισμών ενεργούντων κατ’ εξουσιοδότησιν του Δημοσίου, δια την εκ του εσωτερικού προμήθειαν εφοδίων Ανασυγκροτήσεως ή οιωνδήποτε άλλων ειδών, ως και τας καθ’ οιονδήποτε άλλον τρόπον ενεργουμένας υπό του Δημοσίου προμηθείας τοιούτων εφοδίων και ειδών εκ του εσωτερικού, και τας εκ των συμβάσεων ή προμηθειών τούτων απορρεούσας πληρωμάς ως και τα σχετικά προς ταύτας έγγραφα, εφ’ όσον εις πάσας τας περιπτώσεις ταύτας το τίμημα καταβάλλεται εκ χρημάτων (κεφαλαίων) της Ανασυγκροτήσεως. (Αντί της σελ. 111) Σελ. 111(α) Τεύχος 439-Σελ. 139 Απαλλαγές τελών Χαρτοσήμου 28.Α.δ.10 Όροι και διαδικασία χορηγήσεως  των απαλλαγών του προηγουμένου άρθρ. 1 Άρθρ.2.-Αι κατά το προηγούμενον άρθρ. 1 απαλλαγαί χορηγούνται (δυνάμει της παρούσης και άνευ άλλης εν εκάστη συγκεκριμένη περιπτώσει ιδιαιτέρας εγκρίσεώς μας) υπό των αρμοδίων κατά Υπουργείον Επιτροπών Προμηθειών Ανασυγκροτήσεως ή της Υπηρεσίας Κρατικών Προμηθειών και πάσης άλλης αρμοδίας Δημοσίας υπηρεσίας ή Επιτροπής κλπ. κατά την υπ’ αυτών κατάρτισιν της σχετικής περί της προμηθείας συμβάσεως ή του οιουδήποτε   άλλου εγγράφου  δι’  ου  ανατίθεται  εις τουςπρομηθευτάς ή τους αντιπροσώπους των η προμήθεια εφοδίων Ανασυγκροτήσεως και λοιπών ειδών ή δι’ ου εντέλλεται η πληρωμή αυτοίς της αξίας τοιούτων εφοδίων και λοιπών ειδών, γιγνομένης ρητής μνείας εν αυτοίς περί τούτου ως και περί του ότι η αξία των προμηθευομένων ειδών θα καταβληθή εκ χρημάτων (πιστώσεων ή κεφαλαίων) της Αμερικανικής βοηθείας δια την Ελλάδα. Μεταβίβασις εις τρίτα πρόσωπα των υπό  του Δημοσίου προμηθευθέντων ειδών Άρθρ.3.-Η μεταβίβασις των άνευ καταβολής τελών χαρτοσήμου και λοιπών κρατήσεων προμηθευθέντων υπό του Δημοσίου ειδών εις τρίτα πρόσωπα, μη απολαύοντα απαλλαγής εκ των τελών και κρατήσεων τούτων, υπόκειται εις αναλογικόν τέλος χαρτοσήμου της αστικής κλίμακος (ως και επί πάσης άλλης παραχωρήσεως ειδών υπό του Δημοσίου εις τρίτους) υπολογιζόμενον επί του ποσού της αξίας των μεταβιβαζομένων ειδών και εισπραττόμενον κατά τον υπό του Κώδικος Χαρτοσήμου διαγραφόμενον τρόπον, υπό την ιδίαν δε ευθύνην του αρμοδίου υπαλλήλου της μεταβιβαζούσης τα είδη ταύτα υπηρεσίας. Φόροι βαρύνοντες τα τεκμαρτά ή πραγματικά κέρδη του προμηθευτού και του αντιπροσώπου του Άρθρ.4.-Επί των προμηθειών περί ων τα άρθρ. 1 της παρούσης οφείλονται (ως μη προβλεπομένης απαλλαγής) οι φόροι οι βαρύνοντες τα τεκμαρτά ή πραγματικά κέρδη του προμηθευτού και του αντιπροσώπου αυτού ως και ο ειδικός φόρος Δ΄ κατηγορίας των καθαρών προσόδων επί του ποσού της αμοιβής (προμηθείας) του αντιπροσώπου του προμηθευτού (εάν ο αντιπρόσωπος δεν είναι Αν. Εταιρεία) όστις φόρος παρακρατούμενος αποδίδεται  Σελ. 112(α) Τεύχος 439-Σελ. 140 εις το Δημόσιον Ταμείον. Η πληρωμή του τιμήματος της προμηθείας δεν επιτρέπεται να ενεργηθή, συμφώνως προς τας διατάξεις του άρθρ. 2 του Α.Ν. 880/1949, εάν προηγουμένως δεν προσκομισθή απόδειξις του αρμοδίου Οικονομικού Εφόρου περί του ότι επεδόθη εις αυτόν η υπό των διατάξεων τούτων προβλεπομένη δήλωσις περί αναλήψεως της προμηθείας. Απαλλαγαί από του φόρου κύκλου εργασιών  δια τας εκ του Εσωτερικού προμηθείας Άρθρ.5.-1.Απαλλάσσομεν του φόρου κύκλου εργασιών του άρθρ. 1 περίπτωσις α΄ του Α.Ν. 660/1937, τα ακαθάριστα έσοδα των βιομηχανικών και βιοτεχνικών επιχειρήσεων, τα προερχόμενα εκ πωλήσεως προϊόντων των απ’ ευθείας προς το Δημόσιον, εφ’ όσον η αξία των προϊόντων τούτων καταβάλλεται υπό του Δημοσίου εκ χρημάτων της Αμερικανικής βοηθείας δια την Ελλάδα. 2.Η απαλλαγή παρέχεται υπό του αρμοδίου Οικονομικού Εφόρου άνευ προηγουμένης Διαταγής ημών υπό την προϋπόθεσιν ότι η διάθεσις των προϊόντων προς το Δημόσιον εγένετο εις τιμήν εις ην δεν περιλαμβάνεται ο φόρος κύκλου εργασιών. 